ပုဏ္ဏောဝါဒသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် အရှင်ပုဏ္ဏထေရ်အား ဟောတော်မူပါသည်။ အထက်တွင် ဟောကြားတော်မူခဲ့သော ပုဏ္ဏသုတ်တော်နှင့်တူပါသည်။ ပုဏ္ဏသုတ်တော်၌ ထိုနှစ်ဝါတွင်း၌ ပရိနိဗ္ဗာန်ပြုပါသည်။ ဤသုတ်၌ တစ်ပါးသောအခါ၌ ပရိနိဗ္ဗာန်ပြုတော်မူသည်။ ဤမျှသာထူးပါသည်။ အဋ္ဌကထာနှစ်ဆောင် ဖွင့်ဆိုပုံအနည်းငယ်မျှသာ ကွဲပြားသော်လည်း အများအားဖြင့် တူပါသည်။ -မ၊၃၊၃၁၁-၄။ မ၊မြန်၊၃၊၃၁၅-၈။ မ၊ဋ္ဌ၊၄၊၂၃၃-၉။ မ၊ဋီ၊၃၊၄၂၂-၄။ -မဇ္ဈိမနိကာယ၊ ဥပပရိပဏ္ဏာသက၊ ၅-သဠာယတနဝဂ္ဂ၊ တတိယသုတ်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:မဇ္ဈိမနိကာယ်